สวัสดีครับ ผมชอบปรับหน้าจอโทนสีเหลืองครับ เพราะไปหาข้อมูลมันถนอมตาครับ แต่คนส่วนมากใช้หน้าจอสีปกติรับผมใช้โหมด กลางคืน night light จะออกโทนเหลือง แล้วแต่จะปรับความเข้มครับ แต่ผมใช้ในตอนกลางวันด้วยจะอันตรายไหมครับ หรือไว้ใช้ตอนกลางคืนพออยากถามว่า1.พี่บอกใช้โหมดนี้มากจะทำให้ตาบอดสีจริงไหมครับ2.โหมดนี้ใช้นานๆได้ไหมครับจะเป็นอันตรายไหมครับ หน้าจอโทนเหลือง หาข้อมูลบอกว่ามันช่วยถนอมดวงตาครับ3.แสงหน้าจอสีปกติกับแสงโทนเหลือง-ส้ม แสงไหนอันตรายมากกว่า ควรใช้แสงไหนครับ4. หรือควรใช้แบบนี้ครับ ควรใช้แสงปกติตอนกลางวัน และใช้โหมด night light ตอนกลางคืน
สวัสดีค่ะแสงจากหน้าจอโทรศัพท์หรืออุปกรณ์ต่างๆนั้น อาจจะมีแสงสีน้ำเงิน (Blue Light) หรือแสงพลังงานสูงที่มองเห็นได้ (High-energy Visible Light: HEV) เป็นหนึ่งในเจ็ดของสเป็คตรัมแสงสีรุ้งที่ประกอบไปด้วยสีม่วง คราม น้ำเงิน เขียว เหลือง แสด แดง แสงสีน้ำเงินมีคลื่นความยาวประมาณ 400-500 นาโนเมตร เป็นคลื่นความยาวที่สั้นที่สุด พลังงานมากที่สุด นอกจากจะมีอยู่ในแสงแดดแล้วก็ยังมีอยู่ในสิ่งประดิษฐ์ที่มนุษย์สร้างขึ้นด้วยโดยแสงดังกล่าวนี้อาจมีผลทำให้จอประสาทตาเสื่อม ดวงตาล้า นาฬิกาชีวิตผิดเพี้ยนเพราะได้รับแสงมากๆอยู่ตลอดเวลาได้ สามารถปรับแสงหน้าจอเป็นโทนเหลืองส้มเพื่อช่วยตัดแสงสีฟ้านี้ออกไปได้ การใช้แสงสีโทนส้มไม่ได้ส่งผลให้เกิดโรคตาบอดสีซึ่งเป็นโรคที่ถ้าจะเป็นจะเป็นมาแต่กำเนิดอยู่แล้วควรจะ ไม่จ้องหน้าจอใกล้เกินไป ควรรักษาระยะห่างที่ประมาณ 20-26 นิ้ว ปรับหน้าจอคอมพิวเตอร์ให้ตรงหน้า ไม่เอียงซ้ายหรือขวา พยายามลดเวลาการใช้หน้าจอให้มากที่สุด และควรไปตรวจสุขภาพตากับจักษุแพทย์อย่างต่อเนื่อง หรือถ้ามีอาการผิดปกติเช่นมองเห็นไม่ชัดเจน ปวดตา ก็ควรไปตรวจแต่เนิ่นๆค่ะ